Amseqsi n yiselmaden yesɛa snat n tmerwin d semmus (25) n yisastanen, ma d win n yinelmaden yesɛa mraw d semmus (15) n yisastanen. Nefren imseqsiyen akken ad nessiweḍ ad d-nejmeɛ isallen ɣef wayen yerzan tarrayin n uselmed deg tutlayt tamaziɣt, iwakken daɣen ad nessiweḍ ad nesserwes gar tarrayin-agi wa ad nzer anta i iwulmen i uselmed n tutlayt tamaziɣt, d wanta tarrayt ideg yettaf iman-is ama d aselmad ama d anelmad. Imseqsiyen weḥd-nsen, ur aɣ-id-fkin ara aṭas n yisalan i nebɣa, s yin nessemres allal niḍen d adiwenni i yiselmaden akken ad naweḍ yiswi-nteɣ: d agmar n yissalan i neḥwaj deg uxeddim-nteɣ.